****

**ประกาศสถาบันคุ้มครองเงินฝาก**

**เรื่อง ขยายเวลารับสมัครงาน**

**-------------------------**

ตามที่สถาบันคุ้มครองเงินฝาก (สคฝ.) ได้มีประกาศ สคฝ. เรื่อง รับสมัครงาน ลงวันที่ 3 เมษายน 2566 รับสมัครบุคคลผู้ที่มีพื้นความรู้และคุณสมบัติตามที่ระบุไว้ เพื่อขึ้นบัญชีสำหรับสอบคัดเลือกเป็นพนักงานสัญญาจ้างในตำแหน่งดังต่อไปนี้

1. เจ้าหน้าที่ /เจ้าหน้าที่อาวุโส / เจ้าหน้าที่ชำนาญงาน ฝ่ายบริหารความเสี่ยง
2. เจ้าหน้าที่ /เจ้าหน้าที่อาวุโส / เจ้าหน้าที่ชำนาญงาน ฝ่ายวิเคราะห์สถาบันการเงิน

เพื่อให้การรับสมัครคัดเลือกดังกล่าวเป็นไปด้วยความเหมาะสม สคฝ. จึงขยายเวลาการ

รับสมัครคัดเลือกเป็นพนักงานสัญญาจ้าง จากเดิมสิ้นสุดในวันที่ 30 เมษายน 2566 เป็นวันที่ 31 พฤษภาคม 2566 ตามรายละเอียดดังนี้

1. **การสมัคร**

ผู้สนใจสามารถยื่นใบสมัครพร้อมหลักฐานต่าง ๆ ตั้งแต่บัดนี้เป็นต้นไป ตามรายละเอียดดังนี้

2.1 วิธีการสมัคร

1. โปรด Download File ใบสมัครงาน ที่ [www.dpa.or.th](http://www.dpa.or.th) ผู้สมัครต้องพิมพ์ข้อมูล  
   ใบสมัครงานตามแบบฟอร์มที่สถาบันคุ้มครองเงินฝากกำหนดเท่านั้น
2. Attached File ใบสมัครที่พิมพ์ข้อมูลครบถ้วน พร้อม Scan หลักฐานต่าง ๆ

ส่งไปที่ Email : [Recruitment@dpa.or.th](mailto:Recruitment@dpa.or.th) หรือ

1. ยื่นใบสมัครพร้อมหลักฐานด้วยตนเอง ในวันและเวลาราชการ (08.30 – 16.30 น.)

หรือส่งทางไปรษณีย์ ที่ฝ่ายทรัพยากรบุคคล สถาบันคุ้มครองเงินฝาก อาคารเอสเจ อินฟินิท วัน

บิสซิเนส คอมเพล็กซ์ ชั้น 25 เลขที่ 349 ถนนวิภาวดีรังสิต แขวงจอมพล เขตจตุจักร กรุงเทพฯ 10900

4) กำหนดการรับสมัครสำหรับรอบขยายระยะเวลาถึงวันที่ 31 พฤษภาคม 2566

2.2 หลักฐานประกอบการสมัคร

1) รูปถ่ายขนาด 3 x 4 ซม. หน้าตรงไม่สวมหมวกไม่ใส่แว่นตาสีดำ ถ่ายไว้ไม่เกิน 1 ปี

จำนวน 1 รูป

2) สำเนาหลักฐานแสดงพื้นความรู้ (Transcript) จำนวน 1 ฉบับ หากมีวุฒิการศึกษา

สูงกว่าระดับปริญญาตรี ให้ยื่นสำเนาวุฒิการศึกษาระดับปริญญาตรีด้วย

3) สำเนาหลักฐานแสดงภาษาอังกฤษ (คะแนนสอบ TOEIC ตามที่กำหนดนับถึงวันสมัคร  
ไม่เกิน 4 ปีหรือผลคะแนนสอบที่เทียบเคียงกัน ยกเว้น ผู้จบการศึกษาสถาบันในต่างประเทศ หรือหลักสูตรภาษาอังกฤษในประเทศ)

4) สำเนาบัตรประจำตัวประชาชน บัตรข้าราชการ บัตรพนักงานรัฐวิสาหกิจ   
บัตรพนักงานองค์การของรัฐอย่างใดอย่างหนึ่ง จำนวน 1 ฉบับ

5) สำเนาทะเบียนบ้าน จำนวน 1 ฉบับ

6) สำเนาการผ่านเกณฑ์ทหาร (สำหรับเพศชาย) จำนวน 1 ฉบับ

7) สำเนาหลักฐานอื่น ๆ ใบเปลี่ยนชื่อตัว ชื่อสกุล (ถ้ามี)

ทั้งนี้ ให้รับรองสำเนาเอกสารการสมัครงานทุกฉบับ

**3. การคัดเลือกผู้สมัคร**

1) สคฝ. จะพิจารณา**เฉพาะผู้สมัครที่กรอกใบสมัครงานครบถ้วน พร้อมหลักฐานการสมัคร**เท่านั้น

2) สคฝ. จะติดต่อผู้สมัครโดยตรงให้เข้ารับการทดสอบเพื่อคัดเลือกตามขั้นตอนที่กำหนด

โดย สคฝ. สงวนสิทธิ์ที่จะพิจารณาคุณสมบัติและความเหมาะสมในเบื้องต้นของผู้สมัครที่จะเชิญเข้ารับ

การทดสอบ ซึ่งผู้สมัครต้องยอมรับผลการพิจารณาคัดเลือกดังกล่าว และจะโต้แย้งใด ๆ มิได้

3) สคฝ. จะประกาศรายชื่อที่ [www.dpa.or.th](http://www.dpa.or.th) ขึ้นทะเบียนผู้ผ่านการคัดเลือกไว้จำนวนไม่เกิน 5 ลำดับเป็นระยะเวลา 1 ปี นับจากวันประกาศผลการคัดเลือก หากตำแหน่งที่ได้รับการขึ้นทะเบียนว่างลง สคฝ.   
จะพิจารณาเรียกลำดับถัดไปมารายงานตัวตามที่ สคฝ. กำหนด

4) กรณีที่ไม่ผ่านการพิจารณารับเข้าทำงาน ข้อมูลในใบสมัครจะเก็บรักษาไว้เป็นระยะเวลา 1 ปี   
เพื่อพิจารณาความเหมาะสมกับตำแหน่งอื่น

**4. อัตราเงินเดือนเริ่มต้น**

1) เจ้าหน้าที่ /เจ้าหน้าที่อาวุโส / เจ้าหน้าที่ชำนาญงาน ฝ่ายบริหารความเสี่ยง อัตราเงินเดือนเริ่มต้น ระดับปริญญาตรี 27,000 บาท + เงินเพิ่มตามวุฒิการศึกษา และคุณสมบัติเพิ่มเติม

2) เจ้าหน้าที่ /เจ้าหน้าที่อาวุโส / เจ้าหน้าที่ชำนาญงาน ฝ่ายวิเคราะห์สถาบันการเงิน อัตราเงินเดือนเริ่มต้น ระดับปริญญาตรี 27,000 บาท + เงินเพิ่มตามวุฒิการศึกษา และคุณสมบัติเพิ่มเติม

**5. การทำสัญญาจ้าง**

ระยะเวลาการจ้าง : 3 ปี (สคฝ. จะพิจารณาบรรจุเป็นพนักงานประจำเมื่อผ่านการประเมินตามเกณฑ์ที่ สคฝ. ที่กำหนด)  
 กรณีเป็นบุคลากรภายใน สคฝ. ให้ดำเนินการตามกระบวนการเสนอเลื่อนตำแหน่งหรือย้ายงาน โดยนับสภาพการจ้างและอายุงานต่อเนื่อง

**6. สอบถามข้อมูลเพิ่มเติม**

ฝ่ายทรัพยากรบุคคล สถาบันคุ้มครองเงินฝาก โทร. 0 2272 0300 ต่อ 264, 266

E-mail: [recruitment@dpa.or.th](mailto:recruitment@dpa.or.th)

**28 เมษายน 2566**

**คุณสมบัติผู้สมัคร**

**เจ้าหน้าที่ / เจ้าหน้าที่อาวุโส / เจ้าหน้าที่ชำนาญงาน ฝ่ายบริหารความเสี่ยง**

|  |  |
| --- | --- |
| **หัวข้อ** | **รายละเอียด** |
| วุฒิการศึกษา | สำเร็จการศึกษาตั้งแต่ปริญญาตรีขึ้นไป |
| สาขาวิชา | สาขาการเงิน สถิติ บริหารความเสี่ยง เทคโนโลยีสารสนเทศ หรือสาขาอื่น ๆ ที่เกี่ยวข้อง |
| ประสบการณ์ / ความรู้ / ความสามารถพิเศษ | **คุณสมบัติ**  - สัญชาติไทย   * อายุไม่เกิน 45 ปี ณ วันที่ยื่นใบสมัคร หากเป็นเพศชาย ต้องผ่านการรับราชการทหาร หรือพ้นการเกณฑ์ทหารแล้ว หรือมีหลักฐานแสดงว่าไม่ต้องรับราชการทหาร * มีประสบการณ์อย่างน้อย 4 ปี ในด้านการบริหารความเสี่ยงองค์กร (ERM) หรือการบริหารความเสี่ยงด้านปฏิบัติการ (Operation Risk) หรือการบริหารความเสี่ยงด้านความมั่นคงปลอดภัยสารสนเทศ * มีความรู้ด้านภาษาอังกฤษดี (คะแนนสอบ TOEIC 550 คะแนนขึ้นไปนับถึงวันสมัครไม่เกิน 4 ปีหรือผลคะแนนสอบที่เทียบเคียงกัน ยกเว้น ผู้จบการศึกษาสถาบันในต่างประเทศ หรือหลักสูตรภาษาอังกฤษในประเทศ ไม่ต้องยื่นคะแนนสอบภาษาอังกฤษ)   - มีความสามารถและทักษะในการใช้คอมพิวเตอร์ในระดับดี  (word, excel, power point, outlook)  - มีบุคลิกภาพที่ดี มีมนุษย์สัมพันธ์ดี  - มีทักษะในการสื่อสาร และประสานงานทั้งภายในสถาบันและภายนอก  สถาบัน |
| **หน้าที่ความรับผิดชอบ** | | |
| ดำเนินการตามกรอบการบริหารความเสี่ยงระดับองค์กร และระดับปฏิบัติการออกแบบเครื่องมือในการประเมินและติดตามความเสี่ยง | | |

**คุณสมบัติผู้สมัคร**

**เจ้าหน้าที่ / เจ้าหน้าที่อาวุโส / เจ้าหน้าที่ชำนาญงาน ฝ่ายวิเคราะห์สถาบันการเงิน**

|  |  |
| --- | --- |
| **หัวข้อ** | **รายละเอียด** |
| วุฒิการศึกษา | สำเร็จการศึกษาตั้งแต่ปริญญาตรีขึ้นไป |
| สาขาวิชา | สาขาการบัญชี การเงินการธนาคาร บริหารธุรกิจ เศรษฐศาสตร์ สถิติ หรือสาขาอื่น ๆ ที่เกี่ยวข้อง |
| ประสบการณ์ / ความรู้ / ความสามารถพิเศษ | **คุณสมบัติ**  - สัญชาติไทย   * อายุไม่เกิน 45 ปี ณ วันที่ยื่นใบสมัคร หากเป็นเพศชาย ต้องผ่านการรับราชการทหาร หรือพ้นการเกณฑ์ทหารแล้ว หรือมีหลักฐานแสดงว่าไม่ต้องรับราชการทหาร * มีประสบการณ์อย่างน้อย 2 ปี ด้านการวิเคราะห์ข้อมูล (Data Analytics) โดยสามารถเขียน SQL สำหรับเตรียมข้อมูล และสามารถพัฒนา Data visualization ที่เหมาะสมในการแสดงผล และสามารถการคิดวิเคราะห์เชิงตัวเลข พร้อมจัดทำบทวิเคราะห์ได้ * มีความรู้ด้านภาษาอังกฤษดี (คะแนนสอบ TOEIC 550 คะแนนขึ้นไปนับถึงวันสมัครไม่เกิน 4 ปีหรือผลคะแนนสอบที่เทียบเคียงกัน ยกเว้น ผู้จบการศึกษาสถาบันในต่างประเทศ หรือหลักสูตรภาษาอังกฤษในประเทศ ไม่ต้องยื่นคะแนนสอบภาษาอังกฤษ)   - มีความสามารถและทักษะในการใช้คอมพิวเตอร์ในระดับดี  (word, excel, power point, outlook)  - มีบุคลิกภาพที่ดี มีมนุษย์สัมพันธ์ดี  - มีทักษะในการสื่อสาร และประสานงานทั้งภายในสถาบันและภายนอก  สถาบัน |
| **หน้าที่ความรับผิดชอบ** | | |
| การวิเคราะห์และติดตามภาวะเศรษฐกิจ เงินฝากและฐานะสถาบันการเงินที่อยู่ในระบบคุ้มครองเงินฝาก รวมถึงการศึกษาและวิจัยข้อมูลต่าง ๆ ที่เกี่ยวข้องในเชิงสถิติ | | |